**Asediu**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nici moartea nu mă sperie atât

cum gândul că te pierd, de gât mă strânge,

în lipsa ta, copacii mor urât,

esență iau cuvintele din sânge.

C-un zâmbet chinuit, ne resemnăm,

ne-mbrățișăm prin vânt și prin ninsoare,

o clipă infinitului furăm,

tot mai departe-i marea evadare.

Și strigătul din gânduri mi-l reprim,

stihiile pândesc în umbra sorții,

dar în vitraliul cerului sublim

privesc o stea cum își înfige colții.

Și uite, ce strălucitor prăpăd

în palmă ține bolta-ntunecată...

la un asediu de lumină văd

iubirea noastră veșnic condamnată.

Adina V.

5.01.2018